CELEX: 32022R0959
Language: lv
Date: 2022-06-16 00:00:00
Title: Komisijas Īstenošanas regula (ES) 2022/959 (2022. gada 16. jūnijs), ar ko attiecībā uz prasībām noteiktu Capsicum (L.), Citrus L., Citrus sinensis Pers., Prunus persica (L.) Batsch un Punica granatum L. augļu ievešanai Savienībā groza Īstenošanas regulas (ES) 2019/2072 VII pielikumu

21.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 165/30
               
            
         KOMISIJAS ĪSTENOŠANAS REGULA (ES) 2022/959
         (2022. gada 16. jūnijs),
         ar ko attiecībā uz prasībām noteiktu Capsicum (L.), Citrus L., Citrus sinensis Pers., Prunus persica (L.) Batsch un Punica granatum L. augļu ievešanai Savienībā groza Īstenošanas regulas (ES) 2019/2072 VII pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 41. panta 2. punktu,
         tā kā:
         
                     (1)
                  
                  
                     Komisijas Īstenošanas regulas (ES) 2019/2072 (2) II pielikuma A daļā ir dots to Savienības karantīnas organismu saraksts, par kuriem nav zināms, vai tie ir sastopami Savienības teritorijā. Īstenošanas regulas (ES) 2019/2072 mērķis ir ar īpašām prasībām, kas noteiktas tās VII pielikumā attiecībā uz noteiktu augu, augu produktu un citu objektu ievešanu Savienības teritorijā, novērst šādu karantīnas organismu iekļūšanu, ieviešanos un izplatīšanos Savienības teritorijā.
                  
               
                     (2)
                  
                  
                     
                        Thaumatotibia leucotreta (Meyrick) (“norādītais kaitīgais organisms”) Īstenošanas regulas (ES) 2019/2072 II pielikuma A daļā ir norādīts kā Savienības karantīnas organisms, par kuru nav zināms, vai tas ir sastopams Savienības teritorijā. Tas kā prioritārs kaitīgais organisms ir norādīts arī Komisijas Deleģētās regulas (ES) 2019/1702 (3) pielikumā. Norādītais kaitīgais organisms ir polifāgs organisms, un Savienības teritorijas robežkontrolēs tas ir konstatēts uz vairākiem saimniekaugiem.
                  
               
                     (3)
                  
                  
                     Lai Savienības teritoriju aizsargātu no norādītā kaitīgā organisma, ir noteiktas īpašas importa prasības attiecībā uz Capsicum (L.) augļiem, Citrus L. augļiem (izņemot Citrus aurantiifolia (Christm.) Swingle un Citrus limon (L.) Osbeck), kā arī attiecībā uz Prunus persica (L.) Batsch un Punica granatum L. augļiem (4). Citrus L. ir kategorija, kas ietver Citrus sinensis Pers. augļus.
                  
               
                     (4)
                  
                  
                     Saskaņā ar spēkā esošajām importa prasībām pirms tirdzniecības jāpaziņo informācija par to, ka valsts un apgabals ir brīvi no norādītā kaitīgā organisma, un par sistēmiskas pieejas izmantošanu un jebkādu apstrādi pēc ražas novākšanas, kā arī pavaddokumenti par šo prasību efektivitāti. Pateicoties šai informācijai, vajadzētu būt vieglāk izvērtēt spēkā esošo īpašo prasību efektivitāti. Minētā efektivitāte būtu jāmēra pēc tā, cik gadījumos prasības nav izpildītas tāpēc, ka uz importētajām saimniekprecēm ir atrodams norādītais kaitīgais organisms.
                  
               
                     (5)
                  
                  
                     Savienības teritorijas robežkontrolēs joprojām tiek atklāti sūtījumi, kas norādītā kaitīgā organisma klātbūtnes dēļ uz saimniekprecēm neatbilst īpašajām importa prasībām, tāpēc īpašās prasības, kas noteiktas Īstenošanas regulas (ES) 2019/2072 VII pielikumā, ir pamatoti grozīt. Lai labāk garantētu to, ka tirgotās augļu preces ir brīvas no kaitīgā organisma, it sevišķi būtu jāgroza tās īpašās prasības, kas attiecas uz kaitīgā organisma neesību ražošanas vietā, apstrādes veikšanu pēc ražas novākšanas un sistēmiskās pieejas izmantošanu.
                  
               
                     (6)
                  
                  
                     Īpašo prasību grozījums pamatojas uz zinātnisko un tehnisko informāciju, kas iegūta Eiropas un Vidusjūras valstu augu aizsardzības organizācijas (“EPPO”) veiktajā kaitīgo organismu riska analīzē, uz Eiropas Pārtikas nekaitīguma iestādes veiktajiem preču riska novērtējumiem attiecībā uz Citrus spp. augļiem, kas importēti no Izraēlas (5) un Dienvidāfrikas (6), uz attiecīgo zinātnisko literatūru un uz piezīmēm, kas saņemtas no trešām valstīm pēc apspriešanās ar Pasaules tirdzniecības organizāciju (nolīgums par sanitārajiem un fitosanitārajiem pasākumiem).
                  
               
                     (7)
                  
                  
                     Lai garantētu fitosanitāro drošību un izsekojamību, būtu jānodrošina attiecīga iekārtu apstiprināšana, apstrādes iekārtu prasības, monitorings, revīzija, dokumentācijas procedūras un veiktās apstrādes dokumentēšana.
                  
               
                     (8)
                  
                  
                     Patlaban Īstenošanas regulas (ES) 2019/2072 VII pielikumā attiecībā uz Citrus L. augļiem noteiktās prasības attiecas arī uz Citrus sinensis Pers. Pamatojoties uz datiem par neatbilstību sakarā ar to, ka uz Citrus augļiem konstatēts norādītais kaitīgais organisms, Citrus sinensis Pers. augļiem būtu jāpiemēro īpašas prasības, nevis tādas pašas kā citiem Citrus L. augļiem. Tas ir svarīgi, lai varētu labāk nodrošināt, ka tie ir brīvi no norādītā kaitīgā organisma. Šādās prasībās būtu jāietver sistēmiska pieeja ar īpašu aukstās apstrādes režīmu, iespējams, ar iepriekšēju dzesēšanu, lai nodrošinātu pēc iespējas lielāku varbūtību, ka augi ir brīvi no kaitīgā organisma.
                  
               
                     (9)
                  
                  
                     Lai kompetentajām iestādēm un profesionālajiem operatoriem ļautu pielāgoties sistēmiskajai pieejai, ko piemēro Citrus sinensis Pers., būtu jāparedz alternatīva un pagaidu prasība, kas būtu spēkā līdz 2022. gada 31. decembrim un attiektos uz sistēmisku pieeju, kura ietver augļu mīkstuma iepriekšēju dzesēšanu 5 °C temperatūrā, kam seko aukstā apstrāde vismaz 25 dienas nemainīgā temperatūrā no –1 °C līdz +2 °C.
                  
               
                     (10)
                  
                  
                     
                        Citrus sinensis Pers. gadījumā, kur auksto apstrādi veic attiecīgo augļu transportēšanas laikā, minētās apstrādes izmantošana būtu jādokumentē un šī dokumentācija pēc pieprasījuma būtu jāuzrāda.
                  
               
                     (11)
                  
                  
                     Šai regulai būtu jāstājas spēkā un tā būtu jāpiemēro pēc iespējas drīzāk, lai pēc iespējas ātrāk tiktu īstenotas pastiprinātās prasības, kas palielina Savienības aizsardzību pret šo kaitīgo organismu, un tādējādi tiktu ņemti vērā konkrēto augļu sūtījumi, kas uz Savienību tiek vesti laikā, kad šī regula stājas spēkā.
                  
               
                     (12)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2019/2072 VII pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 14. jūlija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 16. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 317, 23.11.2016., 4. lpp.
         
         
            (2)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).
         
            (3)  Komisijas Deleģētā regula (ES) 2019/1702 (2019. gada 1. augusts), ar ko papildina Eiropas Parlamenta un Padomes Regulu (ES) 2016/2031, izveidojot prioritāro kaitīgo organismu sarakstu (OV L 260, 11.10.2019., 8. lpp.).
         
            (4)  EPPO (2013) Pest risk analysis for Thaumatotibia leucotreta. EPPO, Parīze. https://pra.eppo.int/pra/9305d7ed-2788-46dc-882d-b4641fa24fff
         
            (5)  Scientific Opinion on the commodity risk assessment of Citrus L. fruits from Israel for Thaumatotibia leucotreta under a systems approach. EFSA Journal 2021;19(3):6427, 36 lpp. https://doi.org/10.2903/j.efsa.2021.6427
         
            (6)  Scientific Opinion on the commodity risk assessment of Citrus L. fruits from South Africa for Thaumatotibia leucotreta under a systems approach. EFSA Journal;19(8):6799, 63 lpp. https://doi.org/10.2903/j.efsa.2021.6799
      
      
         
            PIELIKUMS
            Īstenošanas regulas (ES) 2019/2072 VII pielikuma tabulu groza šādi:
            
                        1)
                     
                     
                        tabulas 62. punktu aizstāj ar šādu:
                        
                                    “62.
                                 
                                 
                                    
                                       Capsicum (L.), Citrus L. augļi (izņemot Citrus aurantiifolia (Christm.) Swingle Citrus limon (L.) Osbeck. un Citrus sinensis Pers.), Prunus persica (L.) Batsch un Punica granatum L. augļi
                                 
                                 
                                    0709 60 10 
                                    0709 60 91 
                                    0709 60 95 
                                    0709 60 99 
                                    ex 0805 10 80 ex 0805 21 10 ex 0805 21 90 ex 0805 22 00 ex 0805 29 00 ex 0805 40 00 ex 0805 50 10 ex 0805 90 00 0809 30 10 
                                    0809 30 90 
                                    ex 0810 90 75 
                                 
                                 
                                    Āfrikas kontinenta valstis, Kaboverde, Sv. Helēnas sala, Madagaskara, Reinjona, Maurīcija un Izraēla.
                                 
                                 
                                    Oficiāls apliecinājums, ka:
                                    
                                                a)
                                             
                                             
                                                augļu izcelsme ir valstī, kas saskaņā ar attiecīgajiem Fitosanitāro pasākumu starptautiskajiem standartiem ir atzīta par brīvu no Thaumatotibia leucotreta (Meyrick), ar noteikumu, ka izcelsmes valsts nacionālā augu aizsardzības organizācija par šo statusu ir iepriekš rakstiski paziņojusi Komisijai;
                                             
                                          vai
                                    
                                                b)
                                             
                                             
                                                augļu izcelsme ir apgabalā, ko izcelsmes valsts nacionālā augu aizsardzības organizācija saskaņā ar Fitosanitāro pasākumu starptautisko standartu ISPM 4(*) ir noteikusi par brīvu no Thaumatotibia leucotreta (Meyrick). No kaitīgā organisma brīvā apgabala nosaukumu norāda fitosanitārajā sertifikātā ar noteikumu, ka izcelsmes valsts nacionālā augu aizsardzības organizācija par šo statusu ir iepriekš rakstiski paziņojusi Komisijai;
                                             
                                          vai
                                    
                                                c)
                                             
                                             
                                                augļi:
                                                
                                                            i)
                                                         
                                                         
                                                            ir cēlušies ražošanas vietā, ko izcelsmes valsts nacionālā augu aizsardzības organizācija saskaņā ar Fitosanitāro pasākumu starptautisko standartu ISPM 10(**) ir noteikusi par brīvu no Thaumatotibia leucotreta (Meyrick) un kas ir iekļauta ražošanas vietu kodu sarakstā, kuru izcelsmes valsts nacionālā augu aizsardzības organizācija ir iepriekš rakstiski paziņojusi Komisijai;
                                                         
                                                      
                                          un
                                    
                                                ii)
                                             
                                             
                                                ražošanas vietā piemērotos laikos audzēšanas sezonā un pirms eksportēšanas ir oficiāli pārbaudīti, ietverot vizuālu pārbaudi ar precizitāti, kas ļauj ar 95 % ticamību noteikt vismaz 2 % invāzijas gadījumu saskaņā ar Fitosanitāro pasākumu starptautisko standartu ISPM 31(***), un ietverot destruktīvu paraugu ņemšanu simptomu gadījumā, un ir konstatēts, ka augļi ir brīvi no Thaumatotibia leucotreta (Meyrick);
                                             
                                          un
                                    
                                                iii)
                                             
                                             
                                                tiem ir pievienots fitosanitārais sertifikāts, kurā norādīti ražošanas vietu kodi;
                                             
                                          vai
                                    
                                                d)
                                             
                                             
                                                augļi:
                                                
                                                            i)
                                                         
                                                         
                                                            ir ražoti apstiprinātā ražošanas vietas daļā, kas ir iekļauta ražošanas vietas daļu kodu sarakstā, kuru izcelsmes valsts nacionālā augu aizsardzības organizācija ir iepriekš rakstiski paziņojusi Komisijai;
                                                         
                                                      
                                          un
                                    
                                                ii)
                                             
                                             
                                                un tiem saskaņā ar Fitosanitāro pasākumu starptautisko standartu ISPM 14(*****) ir izmantota efektīva sistēmiska pieeja, lai nodrošinātu Thaumatotibia leucotreta (Meyrick) neesību, vai efektīva atsevišķa apstrāde pēc ražas novākšanas, lai nodrošinātu Thaumatotibia leucotreta (Meyrick) neesību, ar noteikumu, ka izcelsmes valsts nacionālā augu aizsardzības organizācija Komisijai ir iepriekš rakstiski paziņojusi attiecīgo izmantoto sistēmisko pieeju vai apstrādi pēc ražas novākšanas kopā ar dokumentāriem pierādījumiem par tās efektivitāti un ka apstrādi pēc ražas novākšanas ir novērtējusi Eiropas Pārtikas nekaitīguma iestāde;
                                             
                                          un
                                    
                                                iii)
                                             
                                             
                                                pirms eksportēšanas tie ir oficiāli pārbaudīti uz Thaumatotibia leucotreta (Meyrick) klātbūtni ar precizitāti, kas ļauj ar 95 % ticamību noteikt vismaz 2 % invāzijas gadījumu saskaņā ar Fitosanitāro pasākumu starptautisko standartu ISPM 31(***), un ietverot destruktīvu paraugu ņemšanu simptomu gadījumā;
                                             
                                          un
                                    
                                                iv)
                                             
                                             
                                                tiem ir pievienots fitosanitārais sertifikāts, kurā norādīti ražošanas vietas daļu kodi un minētas ziņas par izmantoto apstrādi pēc ražas novākšanas vai sistēmiskās pieejas izmantošanu.”;
                                             
                                          
                              
                  
                        2)
                     
                     
                        starp 62. un 63. punktu iekļauj šādu 62.1. punktu:
                        
                                    “62.1.
                                 
                                 
                                    
                                       Citrus sinensis Pers. augļi
                                 
                                 
                                    0805 10 22 
                                    0805 10 24 
                                    0805 10 28 
                                    ex 0805 10 80 
                                 
                                 
                                    Āfrikas kontinenta valstis, Kaboverde, Sv. Helēnas sala, Madagaskara, Reinjona, Maurīcija un Izraēla.
                                 
                                 
                                    Oficiāls apliecinājums, ka:
                                    
                                                a)
                                             
                                             
                                                augļu izcelsme ir valstī, kas saskaņā ar attiecīgajiem Fitosanitāro pasākumu starptautiskajiem standartiem ir atzīta par brīvu no Thaumatotibia leucotreta (Meyrick), ar noteikumu, ka izcelsmes valsts nacionālā augu aizsardzības organizācija par šo statusu ir iepriekš rakstiski paziņojusi Komisijai;
                                             
                                          vai
                                    
                                                b)
                                             
                                             
                                                augļu izcelsme ir apgabalā, ko izcelsmes valsts nacionālā augu aizsardzības organizācija saskaņā ar Fitosanitāro pasākumu starptautisko standartu ISPM 4(*) ir noteikusi par brīvu no Thaumatotibia leucotreta (Meyrick). No kaitīgā organisma brīvā apgabala nosaukumu norāda fitosanitārajā sertifikātā ar noteikumu, ka izcelsmes valsts nacionālā augu aizsardzības organizācija par šo statusu ir iepriekš rakstiski paziņojusi Komisijai;
                                             
                                          vai
                                    
                                                c)
                                             
                                             
                                                augļi:
                                                
                                                            i)
                                                         
                                                         
                                                            ir cēlušies ražošanas vietā, ko izcelsmes valsts nacionālā augu aizsardzības organizācija saskaņā ar Fitosanitāro pasākumu starptautisko standartu ISPM 10(**) ir noteikusi par brīvu no Thaumatotibia leucotreta (Meyrick) un kas ir iekļauta ražošanas vietu kodu sarakstā, kuru izcelsmes valsts nacionālā augu aizsardzības organizācija ir iepriekš rakstiski paziņojusi Komisijai;
                                                         
                                                      
                                          un
                                    
                                                ii)
                                             
                                             
                                                ražošanas vietā piemērotos laikos audzēšanas sezonā un pirms eksportēšanas ir oficiāli pārbaudīti, ietverot vizuālu pārbaudi ar precizitāti, kas ļauj ar 95 % ticamību noteikt vismaz 2 % invāzijas gadījumu saskaņā ar Fitosanitāro pasākumu starptautisko standartu ISPM 31(***), un ietverot destruktīvu paraugu ņemšanu simptomu gadījumā, un ir konstatēts, ka augļi ir brīvi no Thaumatotibia leucotreta (Meyrick);
                                             
                                          un
                                    
                                                iii)
                                             
                                             
                                                tiem ir pievienots fitosanitārais sertifikāts, kurā norādīti ražošanas vietu kodi;
                                             
                                          vai
                                    
                                                d)
                                             
                                             
                                                augļi:
                                                
                                                            i)
                                                         
                                                         
                                                            ir ražoti apstiprinātā ražošanas vietas daļā, kas ir iekļauta ražošanas vietas daļu kodu sarakstā, kuru izcelsmes valsts nacionālā augu aizsardzības organizācija ir iepriekš rakstiski paziņojusi Komisijai;
                                                         
                                                      
                                          un
                                    
                                                ii)
                                             
                                             
                                                tiem ir izmantota:
                                                
                                                            —
                                                         
                                                         
                                                            efektīva sistēmiska pieeja, kas ietver auksto apstrādi no 0 °C līdz –1 °C temperatūrā vismaz 16 dienas, saskaņā ar attiecīgajiem fitosanitāro pasākumu starptautiskajiem standartiem ISPM 14(*****) un ISPM 42(****) ar noteikumu, ka eksportētāja trešā valsts katram sūtījumam ir dokumentējusi un pārbaudījusi auksto apstrādi un izcelsmes valsts nacionālā augu aizsardzības organizācija Komisijai ir iepriekš rakstiski paziņojusi sistēmisko pieeju kopā ar dokumentāriem pierādījumiem par tās efektivitāti,
                                                         
                                                      vai
                                                
                                                            —
                                                         
                                                         
                                                            saskaņā ar Fitosanitāro pasākumu starptautisko standartu ISPM 14(*****) efektīva sistēmiska pieeja, kas ietver augļa mīkstuma iepriekšēju atdzesēšanu līdz izmantotās aukstās apstrādes temperatūrai, pēc tam – minēto auksto apstrādi vismaz 20 dienas nemainīgā temperatūrā no –1 °C līdz +2 °C ar noteikumu, ka eksportētāja trešā valsts katram sūtījumam ir dokumentējusi un pārbaudījusi auksto apstrādi un izcelsmes valsts nacionālā augu aizsardzības organizācija Komisijai ir iepriekš rakstiski paziņojusi sistēmisko pieeju kopā ar dokumentāriem pierādījumiem par tās efektivitāti,
                                                         
                                                      vai
                                                
                                                            —
                                                         
                                                         
                                                            efektīva atsevišķa apstrāde pēc ražas novākšanas, lai nodrošinātu Thaumatotibia leucotreta (Meyrick) neesību, ar noteikumu, ka izcelsmes valsts nacionālā augu aizsardzības organizācija Komisijai ir iepriekš rakstiski paziņojusi minēto apstrādi pēc ražas novākšanas kopā ar dokumentāriem pierādījumiem par tās efektivitāti un ka apstrādi pēc ražas novākšanas ir novērtējusi Eiropas Pārtikas nekaitīguma iestāde,
                                                         
                                                      vai
                                                
                                                            —
                                                         
                                                         
                                                            līdz 2022. gada 31. decembrim saskaņā ar Fitosanitāro pasākumu starptautisko standartu ISPM 14(*****) efektīva sistēmiska pieeja, kas ietver augļa mīkstuma iepriekšēju atdzesēšanu līdz 5 °C temperatūrai, pēc tam – auksto apstrādi vismaz 25 dienas nemainīgā temperatūrā no –1 °C līdz +2 °C, ar noteikumu, ka eksportētāja trešā valsts katram sūtījumam ir dokumentējusi un pārbaudījusi auksto apstrādi un izcelsmes valsts nacionālā augu aizsardzības organizācija Komisijai ir iepriekš rakstiski paziņojusi sistēmisko pieeju kopā ar dokumentāriem pierādījumiem par tās efektivitāti;
                                                         
                                                      
                                          un
                                    
                                                iii)
                                             
                                             
                                                pirms eksportēšanas tie ir oficiāli pārbaudīti uz Thaumatotibia leucotreta (Meyrick) klātbūtni ar precizitāti, kas ļauj ar 95 % ticamību noteikt vismaz 2 % invāzijas gadījumu saskaņā ar Fitosanitāro pasākumu starptautisko standartu ISPM 31(***), un ietverot destruktīvu paraugu ņemšanu simptomu gadījumā;
                                             
                                          un
                                    
                                                iv)
                                             
                                             
                                                tiem ir pievienots fitosanitārais sertifikāts, kurā norādīti ražošanas vietas daļu kodi un minētas ziņas par izmantoto apstrādi pēc ražas novākšanas vai sistēmiskās pieejas izmantošanu kopā ar izmantoto nemainīgo temperatūru un sistēmiskajā pieejā izmantotās aukstās apstrādes ilgumu;
                                             
                                          un
                                    
                                                v)
                                             
                                             
                                                ja aukstā apstrāde ir veikta transportēšanas laikā, papildus fitosanitārajam sertifikātam ir dokumentēta apstrādes izmantošana un šī dokumentācija pēc pieprasījuma tiek uzrādīta.
                                             
                                          
                              
                  
                        (*)
                     
                     
                        ISPM 4, Requirements for the establishment of pest free areas (“No kaitīgā organisma brīvu apgabalu noteikšanas prasības”).
                     
                  
                        (**)
                     
                     
                        ISPM 10, Requirements for the establishment of pest free places of production and pest free production site (“No kaitīgajiem organismiem brīvu ražošanas vietu un no kaitīgajiem organismiem brīvu ražošanas vietu daļu noteikšanas prasības”).
                     
                  
                        (***)
                     
                     
                        ISPM 31, Methodologies for sampling of consignments (“Sūtījumu paraugošanas metodika”).
                     
                  
                        (****)
                     
                     
                        ISPM 42, Requirements for the use of temperature treatments as phytosanitary measures (“Prasības noteiktā temperatūrā veiktas apstrādes izmantošanai fitosanitārajos pasākumos”).
                     
                  
                        (*****)
                     
                     
                        ISPM 14, The use of integrated measures in a systems approach for pest risk management (“Sistēmiskā pieejā integrētu pasākumu izmantošana kaitīgo organismu riska pārvaldīšanā”).”